Chilonzorda Lacetti salonidan 5,5 ming dollar o‘g‘irlagan shaxs ushlandi

Toshkent shahrining Chilonzor tumanida shu yil 4-sentabr kuni noma’lum shaxs “Bunyodkor-TXAY” ko‘chalari chorrahasida joylashgan ko‘prikda qarovsiz qoldirilgan S.E. ismli ayol boshqaruvidagi Lacetti rusumli avtomashina salonidan 5 500 AQSh dollarini o‘g‘irlab ketdi. Bu haqda IIV jamoatchilik va OAV bilan aloqalar boshqarmasi xabar berdi.

Holat yuzasidan jinoyat ishi qo‘zg‘atildi. Ko‘rilgan choralar natijasida ushbu jinoyatni Andijon viloyati, Buloqboshi tumanida yashovchi A.O. sodir etganligi aniqlanib, ushlandi.
Tergov davom etmoqda.